cyanic-selkie/wikianc huggingface dataset:
ขุนทอง ภูผิวเดือน
งานการเมือง
ขุนทอง ได้รับตำแหน่งทางการเมืองสำคัญหลายตำแหน่ง อาทิ รัฐมนตรีช่วยว่าการกระทรวงศึกษาธิการ ในรัฐบาลหม่อมราชวงศ์เสนีย์ ปราโมช แต่ยังมิได้เริ่มปฏิบัติงาน เนื่องจากไม่ได้รับความไว้วางใจจากสภาในการแถลงนโยบาย ต่อมาได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลหม่อมราชวงศ์เสนีย์ ปราโมช จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งอีกสมัยหนึ่ง แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่
ในปี พ.ศ. 2523 ได้รับแต่งตั้งเป็นรัฐมนตรีช่วยว่าการกระทรวงศึกษาธิการอีกครั้ง และได้ลาออกในเดือนกุมภาพันธ์ พ.ศ. 2524 แต่ก็ได้รับการแต่งตั้งกลับเข้ามารับตำแหน่งเดิมในเดือนต่อมา
สมาชิกสภาผู้แทนราษฎร
ขุนทอง ภูผิวเดือน ได้รับการเลือกตั้งเป็นสมาชิกสภาผู้แทนราษฎรทั้งหมด 6 สมัย คือ
ถึงแก่อนิจกรรม
ขุนทอง ตกเป็นจำเลยฐานทุจริตเครื่องราชอิสริยาภรณ์ เมื่อ พ.ศ. 2531 ซึ่งต่อมาศาลสั่งจำหน่ายคดี เนื่องจากจำเลยเสียชีวิต เมื่อวันที่ 7 สิงหาคม พ.ศ. 2538 รวมอายุ 68 ปี
อินโนเอมาร์ชาปอนตีฟีกาเล
อินโนเอมาร์ชาปอนตีฟีกาเล (Inno e Marcia Pontificale; ถอดความได้ว่า "เพลงสดุดีพระสังฆราช" หรือ "เพลงสดุดีพระสันตะปาปา") เป็นเพลงที่บรรเลงเพื่อเป็นเครื่องหมายของพระสังฆราช พระสันตปาปาหรือผู้แทนของท่าน เช่น เอกอัครสมณทูต และบรรเลงในโอกาสพิธีสำคัญต่างๆ เมื่อธงแห่งรัฐวาติกันถูกนำขึ้นอย่างเป็นทางการ จะมีการบรรเลงเพลงนี้เพียง 8 ห้องเพลงแรกเท่านั้น
ประวัติ
เพลงสดุดีพระสังฆราชแต่งขึ้นเมื่อ ค.ศ. 1869 โดย ชาร์ล กูโน เพื่อเฉลิมฉลองวโรกาสการขึ้นครองราชของสมเด็จพระสันตะปาปาปิอุสที่ 9 แต่เดิมเพลงนี้มีชื่อเรียกว่า Marche pontificale (ภาษาฝรั่งเศส แปลว่า มาร์ชพระสันตะปาปา) เพลงนี้มีชื่อเสียงมากหลังจากการบรรเลงครั้งแรก
มหาวิทยาลัยโบโลญญา
ปัจจุบันมหาวิทยาลัยมีนักศึกษาราว 100,000 คน ใน 23 คณะวิชา
ไอริเวอร์
ไอริเวอร์ (iriver) เป็นชื่อยี่ห้อของดิจิตอลออดิโอเพลเยอร์ และแผนกหนึ่งของบริษัทเรนคอม (ReignCom) ไอริเวอร์มีหน้าที่หลักคือทำตลาด จัดจำหน่าย และให้บริการลูกค้า ส่วนการผลิตนั้นเป็นหน้าที่ของบริษัทเรนคอม ไอริเวอร์มีสำนักงานใหญ่ที่โซล ประเทศเกาหลีใต้ ไอริเวอร์ได้ออกผลิตภัณฑ์เครื่องเล่นเพลงดิจิตอลมาหลายชนิดตั้งแต่ปีพ.ศ. 2542 เครื่องเล่นที่เป็นรุ่นยอดฮิต ของคนไทยก็คือ iriver T10
ไฟนอลแฟนตาซี
ไฟนอลแฟนตาซี (Final Fantasy; ) เป็นเกมชุดแฟนตาซีแนวเล่นตามบทบาท สร้างขึ้นโดยฮิโรโนบุ ซากางูจิ พัฒนาขึ้นและถือสิทธิ์โดยบริษัทสแควร์เอนิกซ์ (ก่อนหน้าคือสแควร์) เกมหลักภาคแรกวางจำหน่ายในญี่ปุ่นเมื่อปีค.ศ. 1987 และตามด้วยอีก 14 ภาคหลักนับแต่นั้นเป็นต้นมา เกมชุดนี้ถูกยังถูกพัฒนาแตกแขนงออกเป็นแนวย่อยต่างๆมากมาย ทั้ง เกมแอ็กชันเล่นตามบทบาท (ARPG), เกมออนไลน์แบบเล่นตามบทบาท (MMORPG), เกมแข่งความเร็ว (Racing), เกมยิงจากบุคคลที่สาม (TPS), เกมต่อสู้ เป็นต้น และยังมีการดัดแปลงเป็นสื่อประเภทอื่นอาทิ อนิเมะ, มังงะ และนวนิยาย
ไฟนอลแฟนตาซีแต่ละภาคหลักมีการดำเนินเรื่องเป็นของตัวเอง มีตัวละครหลักและสถานที่แตกต่างกันไปตามแต่ละภาค แต่ทุกภาคจะถูกเชื่อมโยงหากันด้วยรายละเอียดเล็กน้อยบางอย่าง อาทิเครื่องจักรกล, พาหนะ และชื่อตัวละครบางตัว เป็นต้น เนื้อเรื่องแต่ละภาคนอกจากจะมุ่งเน้นไปที่วีรชนกลุ่มหนึ่งเข้าต่อสู้กับฝ่ายอธรรมแล้ว ยังแฝงไปด้วยบทสะท้อนความสัมพันธ์ระหว่างตัวละครในแง่มุมต่างๆ บ่อยครั้งที่พบว่าชื่อบางชื่อในเกมถูกนำมาจากประวัติศาสตร์, ภาษา, สถานที่, วัฒนธรรมประชานิยม ตลอดจนเรื่องปรัมปราจากทั่วทุกมุมโลก โครงสร้างของเกมแต่ละภาคยังมีระบบการต่อสู้หรือแผนที่คล้ายกัน
วีดีโอเกมชุด ไฟนอลแฟนตาซี ประสบความสำเร็จทั่งในแง่เสียงวิจารณ์เชิงบวกและยอดขาย ปัจจุบันมียอดขายรวมแล้วกว่า 144 ล้านฉบับทั่วโลก กลายเป็นหนึ่งในเกมชุดขายดีที่สุดตลอดกาล เกมชุดนี้มีกิตติศัพท์ในด้านความคิดสร้างสรรค์ที่แปลกใหม่ รวมถึงเพลงประกอบโดยโนบูโอะ อูเอมัตสึ เช่นกัน เกมชุดนี้ถือเป็นกำลังสำคัญในการขับเคลื่อนอุตสาหกรรมวีดีโอเกมของญี่ปุ่น
ประวัติ
บริษัทสแควร์ (Square) ได้เริ่มเข้ามาสู่ธุรกิจวิดีโอเกมในช่วงกลางของยุค 1980 เพื่อพัฒนาเกมสวมบทบาท (RPG) สำหรับเครื่องเกมนินเทนโดฟลอปปีดิสก์ (FDS) ซึ่งเป็นอุปกรณ์แผ่นดิสก์เสริมภายนอกเพื่อเล่นแผ่นดิสก์สำหรับเครื่องเกมนินเทนโด (NES) จนกระทั่งในค.ศ. 1987 ความนิยมในเครื่องเกมฟลอปปีดิสก์ได้เสื่อมถอยลงจนบริษัทสแควร์ต้องประสบกับวิกฤตล้มละลาย และในขณะนั้นเอง ฮิโรโนบุ ซากางูจิ นักออกแบบเกมของสแควร์ก็เริ่มสร้างเกมสวมบทบาทแนวแฟนตาซีใหม่ในรูปแบบตลับเกมแฟมิคอม ซึ่งได้รับแรงบันดาลใจจากเกมดราก้อนเควสต์ของบริษัทเอนิกซ์ (Enix)
ซากางูจิวางแผนไว้ว่าจะวางมือหลังจากสร้างเกมนี้เป็นเกมสุดท้าย เขาจึงตั้งชื่อเกมนั้นว่า ไฟนอลแฟนตาซี และเกมนี้จะเป็นเกมสุดท้ายของบริษัทสแควร์อีกด้วย แต่บางคนก็เชื่อกันว่าทางบริษัทสแควร์เป็นฝ่ายตั้งชื่อเกมนี้เอง มิใช่ตัวซากางูจิ แต่เขายืนยันเองว่าเกมได้ชื่อนี้เพราะเขาจะวางมือ อย่างไรก็ตาม ไฟนอลแฟนตาซี หาได้เป็นความมหัศจรรย์ครั้งสุดท้ายสมชื่อ เกมนี้ได้พลิกวิกฤตเป็นโอกาสให้กับทั้งบริษัทสแควร์และซากางูจิ และยังสร้างเงินจำนวนมหาศาล
ซึ่งเรื่องราวข้างต้นเป็นเรื่องที่มีการแต่งเสริมขึ้นมา ซึ่งฮิโรโนบุ ซาคากุจิ ได้บรรยายที่มหาวิทยาลัยริตสึเมกัง เมื่อวันที่ 23 พฤษภาคมค ค.ศ. 2015 ว่าประสบปัญหาในช่วงการพัฒนาเนื่องมาจากข้อจำกัดของเครื่องแฟมิคอม ส่วนชื่อ Final Fantasy นั้นมาจากความต้องการใช้คำย่อ "FF" ซึ่งออกเสียงในภาษาญี่ปุ่นว่า "เอฟุเอฟุ" (エフエフ) แล้วฟังดูน่าสนใจ เริ่มแรกจะใช้ชื่อเกมว่า Fighting Fantasy แต่ชื่อนี้ถูกจดทะเบียนใช้งานไปก่อนแล้ว จึงเปลี่ยนมาเป็น Final Fantasy แทน
จากความสำเร็จของภาคแรก สแควร์ก็เร่งผลิตเกมภาคใหม่ออกมา แต่ต่างจากภาคแรก ไฟนอลแฟนตาซี II มีเป็นตัวละครใหม่ทั้งหมด แต่ยังคงดำเนินเรื่องราวตามแนวหลักเหมือนกับภาคแรก ซึ่งเกมในภาคต่อๆ มาก็ดำเนินเรื่องตามแนวหลักนี้เช่นกัน ไฟนอลแฟนตาซี ในแต่ละภาค จะแนะนำให้ผู้เล่นได้รู้จักกับโลกใหม่และระบบการเล่นใหม่ เกมในแต่ละภาคจะมีเนื้อเรื่องที่แตกต่างและไม่ต่อเนื่องกัน ยกเว้น ไฟนอลแฟนตาซี X-2 ในปีค.ศ. 2003 (หลังควบกิจการกับเอนิกซ์) ซึ่งเป็นเรื่องราวต่อจากตอนจบของ ไฟนอลแฟนตาซี X ไฟนอลแฟนตาซี ได้ให้แนวทางสำหรับสแควร์เองในการผลิตเกมและภาพยนตร์ที่มีเนื้อหาเกี่ยวเนื่องอีกหลายเกม รวมทั้งยังเป็นตัวอย่างแนวทางให้เกม RPG อื่น ๆ อีกหลายเกม
เกม
เกมแรกสุดของ ไฟนอลแฟนตาซี วางจำหน่ายในประเทศญี่ปุ่นเมื่อวันที่ 18 ธันวาคม ค.ศ. 1987 เกมหลักภาคต่อมาถูกสร้างขึ้นโดยมีเนื้อเรื่องที่ไม่เกี่ยวข้องกับภาคก่อนหน้า เกมไฟนอลแฟนตาซีจำนวนมากได้รับการแปลเพื่อวางตลาดทวีปอเมริกาเหนือ, ยุโรป และออสเตรเลีย ทั้งแบบลงเครื่องเล่นเกม, พีซีคอมพิวเตอร์ และเกมโทรศัพท์ เกมหลักภาคล่าสุดของไฟนอลแฟนตาซีคือ ไฟนอลแฟนตาซี XV ซึ่งวางจำหน่ายในเดือนพฤศจิกายน ค.ศ. 2016 ขณะเดียวกัน ทางบริษัทก็ได้ทำการรีเมคหรือรีมาสเตอร์เกมในภาคเก่าๆหลายเกมสำหรับเครื่องเล่นเกมยุคใหม่หรือในโทรศัพท์สมาร์ทโฟน
ภาคหลัก
ไฟนอลแฟนตาซีสามภาคแรกถูกวางจำหน่ายบนเครื่องเกมนินเทนโด (NES) เกมภาคแรกวางตลาดญี่ปุ่นในปีค.ศ. 1987 และตลาดอเมริกาเหนือในปีค.ศ. 1990 และกลายเป็นเกมที่สร้างแรงบันดาลใจใก้แก่เกมแนวสวมบทบาท (RPG) บนเครื่องเกมจำนวนมาก มีการนำไปลงเครื่องเกมอื่นๆอีกในเวลาต่อมา เกมภาคสองวางตลาดญี่ปุ่นในปีค.ศ. 1988 และเกมภาคสามวางตลาดญี่ปุ่นในปีค.ศ. 1990
สัญลักษณ์หลักของไฟนอลแฟนตาซี
แม้ว่า ไฟนอลแฟนตาซี ในแต่ละภาคจะมีเรื่องราวและระบบการเล่นต่างกัน แต่ก็มีสิ่งที่มีอิทธิพลหลักๆต่อรูปลักษณ์ของเกมเหมือนๆ กันในทุกภาค เช่น ประวัติศาสตร์ ความเชื่อ เรื่องลึกลับ บางอย่างในเกม เช่น มอนสเตอร์ ไอเท็ม สิ่งของบางสิ่ง ตัวละครบางตัว ก็วนเวียนมาให้เห็นในเกือบทุกภาค และเป็นสิ่งที่ ไฟนอลแฟนตาซี ขาดมิได้ ถ้าขาดไป กลิ่นอายและเสน่ห์ของเกมก็คงจะจืดจาง
กิลสามารถใช้ในการซื้อของเหมือนใช้เป็นเงินทั่วไป โดยรวมไปถึงการซื้ออาวุธ ไอเทม และอุปกรณ์เสริมต่างๆ โดยเงินกิลปกติจะได้รับมาจากการต่อสู้กับศัตรู และเมื่อชนะจะได้เงินในหน่วยกิลมาขึ้นอยู่กับความแข็งแกร่งของศัตรู
ในเกมภาค 5 และภาค 6 ได้มีความสามารถพิเศษของตัวละครในเกม คือการขว้างเหรียญเพื่อโจมตีศัตรู แสดงให้เห็นถึงลักษณะของเหรียญกิล โดยมีลักษณะสีทองและมีรูตรงกลาง ซึ่งมีลักษณะใกล้เคียงกับเงินเยนของประเทศญี่ปุ่น
งานออกแบบฝ่ายศิลป์
งานออกแบบศิลป์ รวมทั้งตัวละครและมอนสเตอร์ ตั้งแต่ ไฟนอลแฟนตาซี I จนถึง ไฟนอลแฟนตาซี VI นั้นเป็นผลงานของ โยชิทากะ อามาโนะ ศิลปินชาวญี่ปุ่น และในภาคต่อมาจนถึง ไฟนอลแฟนตาซี X ได้รับช่วงงานต่อโดย เท็ตสึยะ โนมูระ เว้นแต่ใน ไฟนอลแฟนตาซี IX ที่เป็นผลงานของ ชูโค มุราเซะ ผู้ออกแบบตัวละครเรื่อง กันดั้มวิง และใน ไฟนอลแฟนตาซี XII งานออกแบบฝ่ายศิลป์ได้เป็นของ อากิฮิโกะ โยชิดะ ที่ได้ฝากผลงานไว้ใน ไฟนอลแฟนตาซี แท็คติกส์ อย่างไรก็ตาม แม้ว่าในไฟนอลแฟนตาซียุคใหม่ จะไม่ใช้ผลงานของ อ.โยชิตากะ อามาโนะ เป็นหลักแล้ว แต่ก็ยังมีภาพลายเส้นสไตล์เฉพาะตัวของเขา ช่วยเพิ่มสีสันและความคลากสิก แทรกอยู่ตลอดมา
ดนตรี
โนบุโอะ อุเอมัตสึ ได้รับหน้าที่นักประพันธ์เพลงหลัก ในชุดเกม ไฟนอลแฟนตาซี ตลอดมา จนเกษียณตัวเองในเดือนพฤศจิกายน พ.ศ. 2547 ผลงานเพลงของเขายังคงเป็นที่คุ้นหูและจดจำใน ไฟนอลแฟนตาซี ทุกภาคที่ผ่านมา อุเอมัทซึ ยังได้ร่วมกับนักดนตรีร็อกตั้งวง ชื่อ "นักเวทย์ดำ" (The Black Mages) ออกอัลบั้มเพลง ไฟนอลแฟตาซี ซึ่งเรียบเรียงใหม่ 2 อัลบั้ม นักประพันธ์เพลงที่ได้ร่วมงานใน ไฟนอลแฟนตาซี ยังมี มาซาชิ ฮามาอุสุ และ จุนยะ นากาโนะ
ในปี พ.ศ. 2547 ได้มีการแสดงคอนเสิร์ต ไฟนอลแฟนตาซี 2ครั้ง ซึ่งประสบความสำเร็จเป็นอย่างดี นอกจากนี้ เพลงประกอบเกม ไฟนอลแฟนตาซี ยังโด่งดังนอกประเทศ ญี่ปุ่น จนวง ลอนดอนซิมโฟนีออเคสตร้า ได้นำเพลงจาก ไฟนอลแฟนตาซี ไปเล่นด้วย และในเดือนพฤศจิกายน พ.ศ. 2546 อเมริกันออนไลน์ได้เปิดสถานีวิทยุเพื่อเล่นเพลงจาก ไฟนอลแฟนตาซี โดยเฉพาะ และในเว็บไซต์ที่เกี่ยวกับเกม ยังมี เพลงประกอบให้ดาวน์โหลดกันทั้งในรูปแบบ MIDI และ MP3
คราตอส
เทพคราตอส (Kratos หรือ Cratus) ในตำนานเทพปกรณัมกรีกกล่าวว่า เป็นพระโอรสแห่งเทพพาลลัส (Pallas) เทพแห่งปัญญาและนักรบ และเทพีสติกซ์ (Styx) เทพีแห่งความเกลียดชัง อาฆาตแค้น และยังเป็นพระเชษฐาของเทพซีลุส (Zelus) เทพแห่งการต่อสู้ เทพีไนกี้ (Nike) เทพีแห่งชัยชนะ และเทพีไบอา (Bia) เทพีแห่งอำนาจและความรุนแรง เทพคราตอสถือเป็นเทพบุคลาธิษฐานของพละกำลัง นอกจากนี้เทพคราตอสและเหล่าพี่น้องของพระองค์ยังเป็นผู้ติดตามของเทพซุส (Zeus)
เทพคราตอสมักยึดมั่นและเชื่อฟังคำสั่งของมหาเทพอย่างเคร่งครัด สำหรับเทพคราตอสแล้ว ความยุติธรรมของมหาเทพเป็นความยุติธรรมสูงสุด และเป็นการยากสำหรับเทพคราตอสที่จะทำความเข้าใจว่าเหตุใดจึงมีใครหรือเทพองค์ไหนที่จะไม่เห็นศัตรูของมหาเทพเป็นศัตรูของตนได้ เทพคราตอสปฏิบัติตนต่อเทพซุสเยี่ยงทาสกับนายโดยเชื่อฟังคำสั่งและยึดติดกับคำสั่งนั้นราวกับเป็นความนึกคิดของตนเอง และมักจะยึดคำสั่งของมหาเทพเป็นหลักปฏิบัติตน พระนามของเทพคราตอสหมายถึง ความรุนแรง การบังคับ ซึ่งเป็นเสมือนสัญลักษณ์แสดงถึงกฎข้อบังคับต่างๆ ของมหาเทพ บทบาทสำคัญในตำนานของคราตอสก็คือเป็นผู้ที่จับพรอมิธีเอิสล่ามโซ่ไว้นั่นเอง
เกม
เทพคราตอสได้ถูกหยิบยกมาเป็นตัวเอกประจำเกม God of War ในหลาย ๆ ภาค ซึ่งเทพคราตอสได้ถูกกำหนดให้เป็นศัตรูกับเทพซุสและเทพไมอา และเทพเจ้าของไวกิ้งในแถบสแกนดิเนเวีย
วัดคู (จังหวัดสิงห์บุรี)
วัดคู เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในตำบลบ้านแป้ง อำเภอพรหมบุรี จังหวัดสิงห์บุรี
วัดคูตั้งวัดเมื่อ พ.ศ. 2420 บริเวณติดต่อกับวัดเป็นคูค่ายพม่า ซึ่งมีลักษณะเป็นเนินดิน จึงได้มีนามว่า "วัดคู" ได้รับพระราชทานวิสุงคามสีมาวันที่ 22 มีนาคม พ.ศ. 2459 เขตวิสุงคามสีมากว้าง 60 เมตร ยาว 106 เมตร ตามตำนานระบุว่า วัดสร้างโดยชาวลาวเวียง (เวียงจันทน์) กลุ่มเดียวกับรากเง้าบรรพบุรุษดั้งเดิมของชาวตำบลบ้านแป้ง อำเภอพรหมบุรี จังหวัดสิงห์บุรี โดยเคลื่อนย้ายมาตั้งแต่สมัยกรุงศรีอยุธยาเป็นราชธานี แล้วมาตั้งบ้านเรือนใกล้เคียงกันใน 3 หมู่บ้าน คือบ้านสามหาวหรือบ้านสลักหิน บ้านสามหมื่น และบ้านฉางปูน ชาวลาวเวียงได้สร้างวัด 4 วัด คือ วัดคู วัดกลางธนรินทร์ วัดจินดามณี และวัดพุทธาราม
อาคารเสนาสนะที่สำคัญ ได้แก่ อุโบสถเก่า ภายในมีพระประธานปางมารวิชัย ศาลาและกุฏิ ที่ทำจากไม้สัก โดยยังคงสภาพมั่นคงและแข็งแรง หอระฆังเก่า และศาลาหลวงตาคู เป็นศาลาทรงไทย ภายในมีรูปหล่อเหมือนหลวงพ่อพระครูวิจิตรธรรมศาสตร์ หรือที่ชาวบ้านเรียกกันว่าหลวงตาคู
รามี แมลิก
รามี ซาอิด แมลิก (Rami Said Malek, رامي سعيد مالك; เกิด 12 พฤษภาคม ค.ศ. 1981) เป็นนักแสดงชาวอเมริกันเชื้อสายอียิปต์ เป็นที่รู้จักจากการรับบทนำจากบท “เอลเลียต อัลเดอร์สัน” ในซีรีส์เรื่อง Mr. Robot (2015–2019) จากการแสดงเรื่องนี้ทำให้เขาได้รับรางวัลไพรม์ไทม์เอมมี สาขานักแสดงนำชายยอดเยี่ยมประเภทซีรีส์ดราม่า และในบท “เฟรดดี เมอร์คูรี” ในภาพยนตร์เรื่องโบฮีเมียนแรปโซดี (2018) ที่ทำให้เขาได้รับรางวัลมากมาย เช่น รางวัลออสการ์ สาขานักแสดงนำชายยอดเยี่ยม, รางวัลลูกโลกทองคำ สาขานักแสดงชายยอดเยี่ยมในภาพยนตร์ดราม่า และรางวัลแบฟตา สาขานักแสดงนำชายยอดเยี่ยม โดยแมลิกเป็นนักแสดงเชื้อสายอียิปต์คนแรกที่ได้รับรางวัลออสการ์ สาขานักแสดงนำชายยอดเยี่ยม โดยนิตยสารไทม์ จัดอันดับให้แมลิกเป็นหนึ่งใน 100 บุคคลที่ทรงอิทธิพลที่สุดในโลกในปี 2019
ชีวิตในวัยเด็ก
แมลิกเกิดเมื่อวันที่ 12 พฤษภาคม ค.ศ. 1981 ในลอสแอนเจลิส รัฐแคลิฟอร์เนีย เป็นลูกชายของผู้อพยพชาวอียิปต์ เนลลี อับเดล และ ซาอิด แมลิก  พ่อแม่และพี่สาวของแมลิกย้ายออกจากกรุงไคโรในปี 1978
อาชีพ
เริ่มแรกเขามีผลงานในบทสมทบทั้งในภาพยนตร์และโทรทัศน์ เช่น ซิตคอมทางช่องฟอกซ์เรื่อง The War at Home (2005–2007) ซีรีส์สั้นทางช่องเอชบีโอเรื่อง The Pacific (2010) และได้รับบท “ฟาโรห์” ในภาพยนตร์ชุดเรื่อง Night at the Museum (2006–2014) ในปี ค.ศ. 2018 แมลิกรับบทเป็นนักดนตรีวงควีน “เฟรดดี เมอร์คิวรี” ในภาพยนตร์ชีวประวัติเรื่อง Bohemian Rhapsody จากการแสดงเรื่องนี้ทำให้เขาได้รับรางวัลออสการ์ สาขานักแสดงนำชายยอดเยี่ยม, รางวัลลูกโลกทองคำ สาขา นักแสดงชายยอดเยี่ยมในภาพยนตร์ดราม่า, รางวัลแบฟตา สาขา นักแสดงนำชายยอดเยี่ยม และรางวัลสมาคมนักแสดงภาพยนตร์และโทรทัศน์ และล่าสุดรับบทเป็นซาฟิน ตัวร้ายใน No Time to Die ภาพยนตร์เจมส์ บอนด์ลำดับที่ 25
ชัยสิทธิ์ ชินวัตร
พลเอก ชัยสิทธิ์ ชินวัตร (เกิด 25 มิถุนายน พ.ศ. 2488) เป็นนายทหารชาวไทย เคยดำรงตำแหน่งผู้บัญชาการทหารสูงสุด, ผู้บัญชาการทหารบก
ประวัติ
พล.อ.ชัยสิทธิ์ ชินวัตร มีชื่อเล่นว่า "ตุ้ย" เกิดเมื่อวันที่ 25 มิถุนายน พ.ศ. 2488 เป็นบุตรของ พ.อ. (พิเศษ) ศักดิ์ ชินวัตร และนางทวี ชินวัตร สำเร็จการศึกษาชั้นมัธยมศึกษาปีที่ 6 จากโรงเรียนเบญจมราชูทิศ ราชบุรี เมื่อปี พ.ศ. 2503 หลังจากนั้นได้สอบเข้าโรงเรียนเตรียมทหาร เป็นนักเรียนเตรียมทหาร รุ่นที่ 5 และได้เลือกเข้าศึกษาต่อเป็นนักเรียนนายร้อย (จปร.รุ่นที่ 16 ) ณ โรงเรียนนายร้อยพระจุลจอมเกล้า โดยเลือกเหล่าทหารช่าง จนสำเร็จการศึกษาในปี พ.ศ. 2511 และได้รับพระราชทานยศเป็น ว่าที่ ร.ต.ในตำแหน่งผู้บังคับหมวดทหารช่าง สังกัดกองพันทหารช่างที่ 4 พล.อ.ชัยสิทธิ์ ชินวัตร เป็นพี่ชายเรืออากาศเอกประวิตร ชินวัตร อดีตรองกรรมการผู้อำนวยการใหญ่ สายปฏิบัติการ บริษัท การบินไทย จำกัด (มหาชน)
ต่อมา ชัยสิทธิ์ได้สมรสกับคุณวีณา ชินวัตร (สุขสภา) มีบุตรด้วยกัน 2 คน คือ นางสาวลัฆวี ชินวัตร และนายวีรสิทธิ์ ชินวัตร นอกจากนี้ พล.อ.ชัยสิทธิ์ยังเป็นญาติผู้พี่ของ ดร.ทักษิณ ชินวัตร อดีตนายกรัฐมนตรี คนที่ 23 และนางสาวยิ่งลักษณ์ ชินวัตร อดีตนายกรัฐมนตรี คนที่ 28
งานการเมือง
พล.อ.ชัยสิทธิ์ ชินวัตร เคยมีกระแสข่าวว่าจะดำรงตำแหน่งเป็นหัวหน้าพรรคเพื่อไทย ต่อมาได้รับแต่งตั้งเป็นที่ปรึกษานายกรัฐมนตรี (นางสาวยิ่งลักษณ์ ชินวัตร) ในปี พ.ศ. 2554 ในปี พ.ศ. 2561 พล.อ.ชัยสิทธิ์ ชินวัตร ดำรงตำแหน่งเป็นประธานที่ปรึกษาพรรคพลังปวงชนไทย ส่วนนายนิคม บุญวิเศษเป็นหัวหน้าพรรคพลังปวงชนไทย ซึ่งถูกมองว่าเป็นนอมินีของพรรคเพื่อไทย
โดฮา
โดฮา (Doha; الدوحة) เป็นเมืองหลวงและศูนย์กลางทางการเงินหลักของประเทศกาตาร์ ตั้งอยู่ริมชายฝั่งอ่าวเปอร์เซียทางตะวันออกของประเทศ ทางเหนือของอัลวักเราะฮ์และทางใต้ของอัลเคาร์ นครนี้เป็นที่ตั้งของประชากรส่วนใหญ่ของประเทศ และยังเป้นนครที่เติบโตเร็วที่สุดของประเทศ โดยประชากรมากกว่าร้อยละ 80 ของประเทศอาศัยอยู่ในโดฮาหรือชานเมืองรอบนคร
นครนี้เป็นเจ้าภาพจัดการประชุมการพัฒนารอบโดฮาระดับรัฐมนตรีครั้งแรกขององค์การการค้าโลก และยังได้รับเลือกเป็นเมืองเจ้าภาพกีฬาหลายครั้ง เช่น เอเชียนเกมส์ 2006, แพนอาหรับเกมส์ 2011, เวิลด์บีชเกมส์ 2019, กีฬาทางน้ำชิงแชมป์โลก, วอลเลย์บอลชายชิงแชมป์สโมสรโลก, ดับเบิลยูทีเอ รอบชิงชนะเลิศ และเกมส่วนใหญ่ในเอเชียนคัพ 2011 ในเดือนธันวาคม ค.ศ. 2011 World Petroleum Council จัดการประชุมปิโตรเลียมโลกครั้งที่ 20 ที่โดฮา นอกจากนี้ ตัวนครยังเป็นที่จัดงานการประชุมการเปลี่ยนแปลงสภาพภูมิอากาศแห่งสหประชาชาติ ค.ศ. 2012 และฟุตบอลโลก 2022
ศัพทมูลวิทยา
กระทรวงเทศบาลและสิ่งแวดล้อมโดฮารายงานว่า ชื่อ "โดฮา" มีต้นตอจากศัพท์ภาษาอาหรับว่า เดาฮะฮ์ หมายถึง "ความกลม" ซึ่งสื่อถึงอ่าวโค้งมนล้อมรอบแนวชายฝั่งของนคร
ภูมิประเทศ
โดฮาตั้งอยู่บริเวณส่วนกลาง-ตะวันออกของประเทศกาตาร์ โดยชายฝั่งติดกับอ่าวเปอร์เซีย มีความสูง 10 m โดฮามีความเป็นนครอย่างมาก การถมที่ดินนอกชายฝั่งเพิ่มพื้นผิวที่ไป 400 เฮกตาร์และชายฝั่ง 30 กิโลเมตร มีการสร้างท่าอากาศยานนานาชาติฮะมัดขึ้นบนบริเวณที่ถมดินครึ่งหนึ่งของพื้นที่ผิว 22 ตารางกิโลเมตร
ประชากร
ประชากรในประเทศกาตาร์ส่วนใหญ่อาศัยอยู่ในโดฮาและในเขตมหานคร เขตที่มีความหนาแน่นประชากรมากที่สุดคืออันนะญาดะฮ์ ซึ่งก็เป็นบริเวณที่มีประชากรมากที่สุดของประเทศ ความหนาแน่นประชากรทั่วเขตมหานครโดฮาอยู่ในช่วง 20,000 คนต่อตารางกิโลเมตรถึง 25-50 คนต่อตารางกิโลเมตร โดฮาเผชิญกับอัตราการเติบโตอย่างรวดเร็วของประชากรในทศวรรษแรกของคริสต์ศตวรรษที่ 21 ซึ่งดึงดูดประชากรส่วนใหญ่หลายพันคนที่อพยพไปยังกาตาร์ทุกเดือน
กลุ่มชาติพันธุ์และภาษา
ประชากรในโดฮาเต็มไปด้วยชาวต่างชาติ ส่วนชาวกาตาร์เป็นชนกลุ่มน้อย ชาวต่างชาติที่มีจำนวนมากที่สุดมาจากประเทศในเอเชียตะวันออกเฉียงใต้และเอเชียใต้ ส่วนใหญ่มาจากอินเดีย, ปากีสถาน, ศรีลังกา, เนปาล, ฟิลิปปินส์ และบังกลาเทศ และมีชาวต่างชาติจำนวนมากประเทศอาหรับแถบลิแวนต์, จิบูตี, โซมาเลีย, แอฟริกาเหนือ และเอเชียตะวันออก โดฮายังเป้นที่อยู่อาศัยของชาวต่างชาติหลายคนจากยุโรป, อเมริกาเหนือ, อเมริกาใต้ และออสเตรเลีย
การระเหยด้วยแสง
การระเหยด้วยแสง (Photoevaporation) คือกระบวนการที่ชั้นบรรยากาศของดาวเคราะห์ (หรือบางส่วนของชั้นบรรยากาศ) ถูกฉีกออกเนื่องจากโฟตอนพลังงานสูงและการแผ่รังสีคลื่นแม่เหล็กไฟฟ้าอื่นๆ เมื่อโฟตอนมีปฏิกิริยากับโมเลกุลของบรรยากาศ โมเลกุลเหล่านั้นจะถูกเร่งและทำให้มีอุณหภูมิสูงขึ้น เมื่อระดับพลังงานสูงมากพอ โมเลกุลหรืออะตอมจะไปถึงระดับความเร็วหลุดพ้นจากดาวเคราะห์ และ "ระเหย" ไปในอวกาศ ยิ่งมวลของแก๊สมีน้อยเท่าใด ความเร็วที่จะเกิดจากปฏิกิริยากับโฟตอนก็ยิ่งสูงขึ้น ดังนั้น ไฮโดรเจน จึงมีแนวโน้มจะเกิดการระเหยด้วยแสงมากที่สุด
โดฮา
กลุ่มชาติพันธุ์และภาษา
ภาษาอาหรับเป็นภาษาราชการในประเทศกาตาร์ ส่วนภาษาอังกฤษโดยทั่วไปใช้เป็นภาษาที่สอง และเริ่มกลายเป็นภาษากลาง โดยเฉพาะในด้านการค้า เนื่องจากมีประชากรต่างชาติจำนวนมาก มำให้ภาษาอย่างมลยาฬัม, ทมิฬ, เบงกอล, ตากาล็อก, สเปน, สิงหล, ฝรั่งเศส, อูรดู และฮินดีมีผู้พูดอย่างแพร่หลาย
การระเหยด้วยแสง
การระเหยด้วยแสง กับแผ่นจานดาวเคราะห์ก่อนเกิด
จานดาวเคราะห์ก่อนเกิดอาจจะแตกกระจัดกระจายไปได้ด้วยลมดาวฤกษ์ และมีความร้อนมากขึ้นเนื่องจากผลการแผ่รังสีของคลื่นแม่เหล็กไฟฟ้า การแผ่รังสีทำปฏิกิริยากับสสารและเร่งให้มันหลุดออกมาภายนอก ผลกระทบนี้จะสังเกตเห็นได้ก็เมื่อกำลังการแผ่รังสีมีความเข้มมากพอ เช่นเป็นการแผ่รังสีจากดาวฤกษ์ประเภท O และ B หรือเมื่อโปรโตสตาร์เริ่มจุดระเบิดนิวเคลียร์ฟิวชั่น
โดฮา
ศาสนา
พลเมืองในโดฮาส่วนใหญ่นับถือศาสนาอิสลาม ส่วนประชากรชาวคริสต์ 150,000 คนในโดฮา แบ่งออกเป็นผู้ที่นับถือโรมันคาทอลิกมากกว่า 90% หลังเอมีร์ประกาศใช้พระราชกฤษฎีกาในการจัดสรรที่ดินแก่โบสถ์ โบสถ์แม่พระแห่งลูกประคำเปิดให้สักการะในเดือนมีนาคม ค.ศ. 2008 โครงสร้างโบสถ์เป็นแบบพินิจพิเคราะห์ และไม่มีการแสดงสัญลักษณ์ของศาสนาคริสต์ที่ด้านนอกอาคาร
เขต
ในช่วงที่เข้าสู่คริสต์ศตวรรษที่ 20 โดฮามีเพียง 9 เขตหลัก ในสำมะโน ค.ศ. 2010 มีบันทึกเขตในเทศบาลโดฮามากกว่า 60 เขต จำนวนเขตด้านล่างคือตัวอย่างบางส่วน ดังนี้: • อัลบิดดะอ์ (البدع)
• อัดดัฟนะฮ์ (الدفنة)
• อัลฆอนิม (الغانم)
• อัลมัรคียะฮ์ (المرخية)
• อัสซัดด์ (السد)
• อัลวะอับ (الوعب)
• ฟะรีจญ์ บิน มะห์มูด (فريج بن محمود)
• มะดีนะฮ์ เคาะลีฟะฮ์ (مدينة خليفة)
• มุชัยริบ (مشيرب)
• นัจญ์มะฮ์ (نجمه)
• ท่าอากาศยานเก่า (المطار القديم)
• อัลกุฏ็อยฟียะฮ์ (القطيفية)
• รอสอะบูอะบูด (راس أبو عبود)
• อัรรุมัยละฮ์ (الرميلة)
• เวสต์เบย์ (الخليج الغربي)
หลังกาตาร์เป็นเอกราชไม่นาน มาหลายเขตในโดฮาเก่า ซึ่งรวมไปถึงอันนะญาดะฮ์, Al Asmakh และอัลฮิตมีเก่าเผชิญกับการเสื่อมถอยทีละน้อยและเป็นผลให้สถาปัตยกรรมทางประวัติศาสตร์ส่วนใหญ่ถูกทำลาย ส่วนรัฐบาลหันไปมุ่งเน้นในพื้นที่อ่าวโดฮา ซึ่งเป็นที่ตั้งของเขตอัดดัฟนะฮ์และเวสต์เบย์
เศรษฐกิจ
น้ำมันและก๊าซธรรมชาติของกาตาร์ส่วนมาก เป็นตัวสำคัญทำให้เศรษฐกิจก้าวหน้า และโดฮายังเป็นแหล่งเศรษฐกิจที่ใหญ่ที่สุดในประเทศอีกด้วย เศรษฐกิจโดฮาสร้างรายได้กับประเทศได้อย่างมหาศาล รัฐบาลกาตาร์พยายามที่จะกระจายการลงทุนในการสั่งซื้อน้ำมันอย่างรวดเร็ว เป็นผลให้มีการพัฒนาทางเศรษฐกิจและการขยายตัวเมืองขึ้นมาก
สายการบิน กาตาร์แอร์เวย์ มีสำนักงานใหญ่ที่กรุงโดฮา
การคมนาคม
โดฮา มีการพัฒนาการคมนาคมอย่างมาก เช่น การสร้างทางหลวงสายใหม่ การสร้างท่าอากาศยานนานาชาติโดฮาใหม่ และวางแผนสร้างรถไฟฟ้าใต้ดิน ซึ่งการคมนาคมของโดฮาเติบโตในระยะเวลาสั้นๆเท่านั้น
การศึกษา
สถานบันอุดมศึกษาในโดฮา
สถานบันอุดมศึกษาอื่น ๆ ในโดฮา
กีฬา
โดฮาเคยเป็นเมืองเจ้าภาพในการจัดการแข่งขันกีฬาเอเชียนเกมส์ 2006 และเป็นเจ้าภาพการแข่งขันกีฬาภูมิภาคเอเชียตะวันตก ครั้งที่ 3 และวางแผนเป็นเจ้าภาพการแข่งขันเอเชียนอินดอร์เกมส์ 2011 แต่ได้ถูกยกเลิกไป
เมืองพี่น้อง
เมืองพี่น้องของนครโดฮา ได้แก่:
มิกะ นากาชิมะ
มิกะ นากาชิมะ เป็นนักร้อง นักแสดง และนางแบบชาวญี่ปุ่น
การเปิดตัว
มิกะ นากาชิมะ เกิดที่จังหวัดคาโงชิมะ บนเกาะคีวชู ประเทศญี่ปุ่น มิกะเป็นลูกคนเล็กสุดในบรรดาลูกทั้ง 3 คน เธอใฝ่ฝันจะทำอาชีพนักร้องตั้งแต่เด็ก เธอจึงตัดสินใจไม่เข้าเรียนมัธยมปลายและมหาวิทยาลัย
เมื่ออายุ 17 เธอได้รับเลือกให้เป็นนางเอกละครเรื่อง Kizudarake no Love Song ของ Fuji TV จากเด็กผู้หญิงทั้งหมด 3 พันคน เดือนพฤศจิกายน เธอออกผลงานแรกที่ชื่อ Stars กับ Sony Music Associated Records ซึ่งเป็นเพลงประกอบละครเรื่องนี้ เธอออกซิงเกิลอันดับสองชื่อ Cresent moon เป็นเพลงแนวยุค 80 ทำออกมา 100,000 แผ่น และถูกขายหมดภายในวันเดียว ในเดือนมีนาคม 2002 เธอออกซิงเกิลอันดับสามชื่อ One Survive และวิดีโอคอลเล็กชันชุดแรกชื่อ Film Lotus เดือนพฤษภาคมเธอออกซิงเกิลอับดับสี่ชื่อ Helpless Rain และในเดือนสิงหาคม เธอออกซิงเกิลอันดับที่ห้าชื่อ Will ซึ่งขายได้มากกว่า 140,000 แผ่น ทั้งสองติดอันดับท็อปเท็น และยังขายได้ หนึ่งแสนแผ่น พิสูจน์ให้เห็นว่าเธอเป็นดาวดวงใหม่ที่กำลังเจิดจรัส
ก้าวสู่ชื่อเสียง
ในเดือนสิงหาคม 2002 มิกะออกอัลบั้มแรกชื่อ TRUE ขายได้มากกว่าหนึ่งล้านแผ่นภายใน 3 สัปดาห์ ขึ้นอันดับ 1 ของโอริคอนชาร์ต หลังจากนั้น เธอก็ออก Premium EP ชื่อ RESISTANCE เพื่อระลึกถึงผลงานชุดแรกของเธอ ขึ้นอันดับ 1 ของชาร์ตอยู่เป็นเวลาถึงสองสัปดาห์ วันที่ 18 ธันวาคม 2002 เธอออก documentary video ชื่อ Kiseki: the document of a star ในปี 2002 เธอได้รับรางวัล "ศิลปินใหม่แห่งปี"ในงาน Japan Gold Disc และรางวัล"ศิลปิลใหม่แห่งปียอดเยี่ยม"ในงาน All Japan Request Award 2002 เธอยังได้รับรางวัล"ศิลปินใหม่แห่งปี"จาก Japan Record Award ครั้งที่ 44 ด้วย
มิกะออกอัลบั้มที่สองชื่อ LOVE ในเดือนพฤศจิกายน 2003 ขายได้มากกว่า 1.41 แผ่น ซึ่งมากกว่ายอดขายของอัลบั้มแรกของเธอ และยังได้รับรางวัลอัลบั้มยอดเยี่ยมจากสมาคมนักประพันธ์แห่งญี่ปุ่น เธอออกมินิอัลบั้มชื่อ Oborozukiyo~Inori ในเดือนกันยายน 2004 มิกะติดอันดับท็อปเท็นของโอริคอนชาร์ตอีกครั้งด้วยอัลบั้ม MUSIC ในเดือนมีนาคม 2005 และอัลบั้ม BEST ในเดือนธันวาคมของปีเดียวกัน BEST เป็นอัลบั้มที่ได้รับความนิยมสูงสุดของเธอ ขายได้มากกว่า 1 ล้านแผ่น
Nana และ The End
ในปี 2005 มิกะ รับบทร่วมกับอาโออิ มิยาซากิในภาพยนตร์เรื่องนานะ ซึ่งเป็นภาพยนตร์ที่สร้างจากมังงะชื่อเดียวกัน เธอร้องเพลงประกอบภาพยนตร์ และออกเป็นซิงเกิลชื่อ Glamorous Sky แต่งเนื้อร้องโดย ไอ ยาซาวะ และประพันธ์โดย ไฮด์ นักร้องวง L'Arc~en~Ciel ซิงเกิลนี้เป็นซิงเกิลแรกของมิกะที่ขึ้นอันดับ 1 บนโอริคอนชาร์ต ขายได้ 423,000 แผ่นในปี 2005 ส่งผลให้เป็นซิงเกิลนักร้องหญิงที่ขายได้มากที่สุดในปีนั้น และยังขายได้ถึง 442,000 แผ่นในปีถัดมา
แหล่งข้อมูลอื่น
1983
เขตรักษาพันธุ์สัตว์ป่าเวียงลอ
เขตรักษาพันธุ์สัตว์ป่าเวียงลอ เป็นเขตรักษาพันธุ์สัตว์ป่าที่มีพื้นที่ครอบคลุมท้องที่ 4 อำเภอ ได้แก่ ท้องที่อำเภอจุน อำเภอดอกคำใต้ อำเภอเชียงคำ และอำเภอปง มีพื้นที่ประมาณ 231,875 ไร่ หรือ 371 ตารางกิโลเมตร เขตรักษาพันธุ์สัตว์ป่าเวียงลอตั้งอยู่ในพื้นที่ป่าสงวนแห่งชาติทั้งสิ้น 4 แห่ง คือ ป่าสงวนแห่งชาติป่าแม่จุน อำเภอจุน เนื้อที่ประมาณ 96,875 ไร่ ป่าสงวนแห่งชาติป่าห้วยดอกเข็ม และป่าแม่อิงฝั่งขวา อำเภอดอกคำใต้ เนื้อที่ประมาณ 49,375 ไร่ ป่าสงวนแห่งชาติป่าแม่ยม อำเภอปง เนื้อที่ประมาณ 43,750 ไร่ และป่าสงวนแห่งชาติป่าน้ำแวน และป่าห้วยไคร้ อำเภอเชียงคำ เนื้อที่ประมาณ 41,875 ไร่ สำนักงานที่ทำการเขตรักษาพันธุ์สัตว์ป่าเวียงลอ ตั้งอยู่เลขที่ 321 ท้องที่บ้านเซี๊ยะ หมู่ที่ 4 ตำบลจุน อำเภอจุน จังหวัดพะเยา โดยอยู่ห่างจากอำเภอจุนตามทางหลวงหมายเลข 1021 ประมาณ 10 กม. โดยที่ทำการเขตตั้งอยู่ใกล้กับอ่างเก็บน้ำแม่จุนภายในพื้นที่บริเวณสำนักงานเขตรักษาพันธุ์สัตว์ป่าเวียงลอมีพื้นที่สำหรับรับรองนักท่องเที่ยว(ลานกางเต็นท์) หรือผู้ที่สนใจในกิจกรรมการท่องเที่ยวเชิงอนุรักษ์ หรือผู้ที่สนใจในการศึกษา ค้นคว้า และทำวิจัยในพื้นที่เขตรักษาพันธุ์สัตว์ป่าเวียงลอ สามารถติดต่อได้ด้วยตนเองที่สำนักงานเขตรักษาพันธุ์สัตว์ป่าเวียงลอ หรือทาง FacebookFanPage : เขตรักษาพันธุ์สัตว์ป่าเวียงลอ จังหวัดพะเยา
ประวัติความเป็นมา
เมื่อวันที่ 5 มิถุนายน ปี พ.ศ. 2535 จังหวัดพะเยาได้รับการร้องขอจากราษฎรในท้องที่อำเภอจุน จังหวัดพะเยา ให้ดำเนินการประกาศพื้นที่ป่าสงวนแห่งชาติป่าแม่จุน และป่าสงวนแห่งชาติในบริเวณใกล้เคียง ให้เป็นเขตรักษาพันธุ์สัตว์ป่าซึ่งมีพื้นที่ป่าครอบคลุมท้องที่ทั้ง 4 อำเภอ ได้แก่ ท้องที่อำเภอจุน อำเภอดอกคำใต้ อำเภอเชียงคำ และอำเภอปง เพื่ออนุรักษ์ทรัพยากรป่าไม้ไว้ให้เป็นแหล่งต้นน้ำลำธารที่สำคัญของแม่น้ำอิง และแม่น้ำยม รวมทั้งคุ้มครองสัตว์ป่าชนิดที่สำคัญของท้องถิ่นที่อาศัยอยู่ชุกชุมหลายชนิด เช่น เลียงผา เก้ง กวาง และนกยูงไทย เป็นต้น ซึ่งจังหวัดพะเยาได้พิจารณาเสนอเรื่องไปยังกรมป่าไม้ เพื่อพิจารณากำหนดให้เป็นเขตรักษาพันธุ์สัตว์ป่า ในระหว่างขั้นตอนการสำรวจพื้นที่เพื่อกำหนดให้เป็นเขตรักษาพันธุ์สัตว์ป่า คณะผู้สำรวจจากส่วนอนุรักษ์สัตว์ป่า สำนักอนุรักษ์ทรัพยากรธรรมชาติ กรมป่าไม้ ได้ประสานกับส่วนราชการ และผู้มีส่วนเกี่ยวข้อง อันได้แก่ องค์กรปกครองส่วนท้องถิ่น และประชาชนในชุมชนที่อยู่อาศัยโดยรอบพื้นที่ที่ทำการสำรวจ และนำเสนอข้อมูลที่สำรวจต่อกรมป่าไม้ ซึ่งต่อมาคณะกรรมการสงวนและคุ้มครองสัตว์ป่าแห่งชาติได้พิจารณาให้ความเห็นชอบ โดยให้ประกาศพื้นที่ป่าสงวนแห่งชาติป่าน้ำแวน และป่าห้วยไคร้ ป่าแม่จุน ป่าแม่ยม และป่าห้วยดอกเข็มและป่าแม่อิงฝั่งขวา ให้เป็นเขตรักษาพันธุ์สัตว์ป่า โดยความเห็นชอบของคณะรัฐมนตรี ซึ่งได้ประกาศในราชกิจจานุเบกษา " ฉบับกฤษฎีกา เล่ม 114 ตอนที่ 19 ก เมื่อวันที่ 10 มิถุนายน ปี พ.ศ. 2540 " โดยตั้งชื่ออย่างเป็นทางการว่า "เขตรักษาพันธุ์สัตว์ป่าเวียงลอ" ตามชื่อเมืองลอในอดีต นับเป็นเขตรักษาพันธุ์สัตว์ป่าที่ประกาศเป็นลำดับที่ 44 ของประเทศไทย
ข้อมูลหน่วยงานในสังกัด
หน่วยงานที่ทำหน้าที่ดูแลรักษาทรัพยากรธรรมชาติ ในสังกัดเขตรักษาพันธุ์สัตว์ป่าเวียงลอ มีด้วยกันทั้งสิ้น 7 แห่ง ดังนี้
ทรัพยากรป่าไม้
มีสภาพป่า 3 ชนิด คือ
ทรัพยากรสัตว์ป่า
มีสัตว์ป่าของท้องถิ่นที่สำคัญอยู่หลายชนิด ได้แก่ นกยูง เลียงผา เก้ง ไก่ฟ้า กระรอก อีเห็น งูชนิดต่างๆ นกเขา ลิงลม หมี หมาป่า กระจง ตะกวด ลิงวอก นกกระราง หมูป่า เป็นต้น
กีฬาเรือใบในโอลิมปิกฤดูร้อน 1912
การแข่งขันเรือใบในโอลิมปิกฤดูร้อน 1912 การแข่งขันแบ่งออกเป็น 2 ประเภท คือ ทีมชาย และ ทีมหญิง จัดขึ้นตั้งแต่วันที่ 5 พฤษภาคม ถึง 22 กรกฎาคม 1912
ลุยจิ คัสติโยเน
ลุยจิ คัสติโยเน (Luigi Castiglione) นักมวยสากลชาวอิตาลี เกิดเมื่อ 8 เมษายน พ.ศ. 2510 ที่เมืองซาน เซเวโร ประเทศอิตาลี สถิติการชก 26 ครั้ง ชนะ 22 (น็อค 5) แพ้ 4
เขตคังนัม
เขตคังนัม หรือ เขตกังนัม เป็นหนึ่งใน 25 เขตของกรุงโซล ประเทศเกาหลีใต้ คำว่า คังนัม มีความหมายว่า "ฝั่งใต้ของแม่น้ำ(ฮัน)" เขตคังนัมมีขนาดพื้นที่มากเป็นอันดับ 3 ของโซล ด้วยพื้นที่ 39.5 km2 จากสำมะโน ค.ศ. 2017 มีจำนวนประชากร 561,052 คน
คังนัมเป็นหนึ่งในสามเขตของโซล ซึ่งได้แก่ เขตซอโช เขตซงพา ซึ่งเมื่อทั้ง 3 เขตมารวมกันแล้วจะมีพื้นที่อยู่ประมาณ 120 กิโลเมตร และมีจำนวนประชากรทั้งสิ้น 1,567,881 ของ ค.ศ. 2011 คิดเป็น 20% ของพื้นที่ และ 15% ของประชากรของโซล โดยในย่านคังนัมนั้นโดยส่วนมากจะเป็น โรงเรียน สถานศึกษาที่อยู่บริเวณย่านนี้ ส่วนสาเหตุที่ทำให้ที่ดินย่านนี้แพงก็เพราะว่าเป็นย่านใจกลางเมืองของโซลที่มีสภาพแวดล้อมที่ดี เช่น มีโรงเรียนที่มีชื่อเสียง รวมถึงยังมีสำนักงานของบริษัทมากมายมาตั้งอยู่ย่านนี้ ใน ค.ศ. 2007 เคยมีการจัดอันดับดับที่ดินในเขตคังนัมแพงเป็นอันดับ 10 ของโลก หากจะเปรียบเทียบกับกรุงเทพมหานคร ย่านนี้ก็อาจเปรียบได้กับย่านสีลม-สาทร
ประวัติ
ในอดีต เขตคังนัมนั้นป็นเพียงหมู่บ้านธรรมดาที่ถูกล้อมรอบด้วยพื้นที่เกษตรกรรม เมื่อกาลเวลาผ่านไป ผลจากการเติบโตเศรษฐกิจในช่วงยุค 1970 ทำให้แผ่นดินย่านคังนัมกลายเป็นทอง กลายเป็นย่านธุรกิจ การค้า และเป็นที่อยู่อาศัยของคนมีอันจะกิน แต่คนในย่านนี้ก็จะถูกมองว่าเป็นเศรษฐีใหม่ แตกต่างจากย่านธุรกิจและที่ทำการรัฐบาลย่านเก่าที่ตั้งอยู่ฝั่งเหนือของแม่น้ำฮัน อันเป็นที่ตั้งของบ้านเรือนเก่าของขุนนางและเศรษฐีเก่า ปัจจุบัน เขตคังนัมเป็น 1 ใน 25 เขต ที่รวมกันเป็นโซล เมืองหลวงของเกาหลีใต้ มีประชากรอาศัยอยู่เพียงร้อยละ 1 ของโซล แต่ที่ดินในเขตคังนัมรวมกันแล้วมีมูลค่าสูงกว่าราคาที่ดินของปูซาน เมืองใหญ่อันดับสองของเกาหลีใต้ ทั้ง ๆ ที่ปูซานเป็นเมืองท่าขนส่งสินค้า และเป็นเมืองอุตสาหกรรม
การศึกษา
เกาหลีใต้เป็นประเทศที่รู้จักในเรื่องของมาตรฐานของการศึกษาที่สูงและการแข่งขันที่รุนแรงของเด็กนักเรียนที่เตรียมตัวเข้ามหาวิทยาลัย คังนัมถือเป็นศูนย์รวมของการศึกษา ซึ่งเป็นหนึ่งในปัจจัยชี้ขาดที่จะทำให้คังนัมถือเป็นเขตที่น่าสนใจที่สุดในเกาหลีใต้ ใน ค.ศ. 2011 ประมาณร้อยละ 6 ของผู้สมัครที่ประสบความสำเร็จในมหาวิทยาลัยโซล ซึ่งถือเป็นมหาวิทยาลัยที่ดีที่สุดในเกาหลีใต้ มาจากเขตคังนัม ในขณะที่ประชากรในย่านคังนัมมีเพืยงร้อยละ 1 ของประชากรของประเทศ ใน ค.ศ. 2008 อัตราเฉลี่ยของนักเรียนที่พักอาศัยในย่านคังนัมได้ไปศึกษาต่อที่ต่างประเทศอยู่ที่ 22.7 ต่อ 1,000 ในขณะที่อัตราส่วนค่าเฉลี่ยของประเทศในเวลาเดียวกันก็เป็นเพียง 3.6 ต่อ 1,000 คน ที่สำคัญชื่อเสียงย่านคังนัมในต่างประเทศได้กลายเป็นปลายทางยอดนิยมสำหรับนักเรียนต่างชาติที่กำลังมองหาที่เรียนภาษาเกาหลี การศึกษา การท่องเที่ยว
วัฒนธรรมร่วมสมัย
คังนัมเป็นที่รู้จักไปทั่วโลกจากซิงเกิลเคป๊อปที่ออกเผยแพร่เมื่อ ค.ศ. 2012 "คังนัมสไตล์" ของไซ (Psy) โดยเนื้อหาเพลงกล่าวถึงวิถีชีวิตของผู้คนในเขตนี้ที่มีความฟุ้งเฟ้อ
ภูมิภาคมิเคเลาเออร์
ภูมิภาคมิเคลเลาเออร์ ((Ziemia michałowska, Terra Michaloviensis, Michelauer land) เป็นภูมิภาคในประวัติศาสตร์ที่ตั้งอยู่ในตอนกลางของประเทศโปแลนด์ที่เป็นส่วนหนึ่งของจังหวัดคูยาเวียน-โพเมอราเนียปัจจุบัน ระหว่างยุคกลางเคลเลาเออร์เป็นดินแดนที่เป็นกรณีพิพาทระหว่างโปแลนด์และอัศวินทิวทัน ชื่อภูมิภาคมาจากชื่อปราสาทมิเคลเลาเออร์ที่ถูกทำลายในปี ค.ศ. 1789
ในด้านภูมิศาสตร์บางครั้งภูมิภาคมิเคลเลาเออร์ก็ถือว่าเป็นส่วนหนึ่งของคุลเมอร์แลนด์แม้ว่าจะตั้งอยู่ทางตะวันออกของแม่น้ำเดรอเวนซ์ ภูมิภาคมิเคลเลาเออร์และลูบาวา (Lubawa) เป็นส่วนหนึ่งของดินแดนปรัสเซียในบริเวณคุลเมอร์แลนด์
เอเบลล์ 1185
เอเบลล์ 1185 (Abell 1185) เป็นกลุ่มและกระจุกดาราจักรในกลุ่มดาวหมีใหญ่ ห่างจากโลกประมาณ 400 ล้านปีแสงและครอบคลุมพื้นที่หนึ่งล้านปีแสง ในกลุ่มกระจุกดาราจักรสิงโต ดาราจักรที่สว่างที่สุดคือ NGC 3550
ปลาดุกลำพันภูเขา
ปลาดุกลำพันภูเขา (Hillstram walking catfish; ) เป็นปลาหนัง  ในวงศ์ Clariidae  มีส่วนหัวเล็ก ลำตัวยาว ครีบหลังและครีบก้นยาวมาก อาจติดต่อกับครีบหางที่โคนครีบ มีหนวด 4 คู่ รอบปาก ตามีขนาดเล็ก ลำตัวสีน้ำตาลอมเขียวและมีจุดสีจางหรือสีเหลืองอ่อนเรียงเป็นบั้ง 10-12 บั้ง ด้านท้องสีจาง มีลักษณะใกล้เคียงกับปลาดุกลำพัน (C. nieuhofii) ที่อยู่ในสกุลเดียวกัน แต่ปลาดุกลำพันภูเขามีลำตัวที่สั้นกว่าและพบในแหล่งน้ำแถบภูเขาในภาคอีสานและภาคใต้ของประเทศไทยเท่านั้น โดยอาจพบได้ในประเทศมาเลเซีย หรือภาคตะวันออกของไทยด้วย ปัจจุบันพบน้อยมาก สถานภาพจึงไม่เป็นที่แน่ชัด
แหล่งข้อมูลอื่น
ข้อมูลปลาดุกลำพันภูเขาเพิ่มเติม
โอ-โซน
โอ-โซน (O-Zone) เป็นกลุ่มทริโอแนวป็อปจากมอลโดวา มีเพลงที่โด่งดังไปทั่วโลกอย่างเพลง "Dragostea din tei" มีสมาชิกคือ Dan Bălan, Radu Sîrbu, และ Arsenie "Arsenium" Todiraş
ซิงเกิล "Dragostea din tei" ติดชาร์ตอันดับ 1 บนหลายชาร์ตในยุโรป ในปี 2003 และ 2004 ยังติดอันดับ 2 ในสหราชอาณาจักร และอีกซิงเกิลที่ชื่อ "Despre tine" จากอัลบั้มเดียวกันก็ประสบความสำเร็จเช่นกันในยุโรป
Ardeola
แหล่งผสมพันธุ์เป็นพื้นที่ชุ่มน้ำ ทำรังเป็นฝูงเล็ก ๆ บ่อยครั้งกับนกลุยน้ำอื่น ๆ ปกติเป็นรังใหญ่ (platform nest) ทำด้วยก้านไม้อยู่ในต้นไม้หรือพุ่มไม้ วางไข่ 2-5 ใบ
นกกินแมลง ปลา และสัตว์สะเทินน้ำสะเทินบก บ่อยครั้งพบที่หนองน้ำเล็ก ๆ ซึ่งเป็นเหตุให้สปีชีส์ต่าง ๆ ของนกมีชื่อภาษาอังกฤษเป็น pond heron (นกยางหนองน้ำ)
วัฒนธรรม
คัมภีร์พุทธศาสนากล่าวถึงนกยางกรอกไว้ในเวสสันดรชาดก มหาวนวัณณนา คือ เมื่อสนทนากับชูชก อัจจุตฤๅษีได้พรรณนาถึงป่าที่พระเวสสันดรทรงอาศัยอยู่ว่ามีนกชนิดนี้
มัสยิดเมฟลานา (รอตเทอร์ดาม)
มัสยิดเมฟลานา (Mevlanamoskee; Mevlana Camii) เป็นมัสยิดที่บริเวณตะวันตกเฉียงเหนือของรอตเทอร์ดาม ประเทศเนเธอร์แลนด์ ซึ่งส่วนใหญ่ใช้งานโดยมุสลิมชาวดัตช์เชื้อสายเติร์ก มัสยิดนี้สร้างขึ้นใน ค.ศ. 2001 ตั้งชื่อตามเมาลานา ญะลาลุดดิน มุฮัมมัด รูมี และมีหออะษาน 2 หอ ใน ค.ศ. 2006 มัสยิดนี้เคยเป็นอาคารที่มีเสน่ห์ที่สุดของรอตเทอร์ดาม
งูหางกระดิ่ง
งูหางกระดิ่ง เป็นชื่อสามัญของงูพิษจำพวกหนึ่ง ที่อยู่ในวงศ์งูแมวเซา (Viperidae) จัดอยู่ใน 2 สกุล คือ  Crotalus และ Sistrurus ในวงศ์ย่อย Crotalinae (Crotalus มาจากภาษากรีก มีความหมายว่า "Castanet" ส่วนคำว่า Sistrurus นั้นเป็นภาษาละตินที่มีความหมายในภาษากรีกว่า "Tail rattler" และมีความหมายตามรากศัพท์เดิมว่า "เครื่องดนตรี")
งูหางกระดิ่ง มีลักษณะเด่น คือ เกล็ดที่ปลายหางที่เป็นสารประกอบเคอราติน ที่เป็นอวัยวะที่สามารถทำให้เกิดเสียงได้ โดยเสียงนั้นเกิดจากการสั่นสะเทือนถี่ ๆ ของปล้องเกล็ดเป็นข้อ ๆ ที่หาง ซึ่งปล้องเกล็ดนี้พัฒนามาจากเกล็ดหางส่วนปลายนั่นเอง ทุกครั้งที่มีการลอกคราบปล้องเกล็ดนี้ก็จะเพิ่มจำนวนขึ้นด้วย 1 ปล้องต่อการลอกคราบ 1 ครั้ง การลอกคราบนั้นอาจเกิดขึ้นหลายครั้งใน 1 ปี ทั้งนี้ขึ้นกับอาหารที่ได้รับและอัตราการเติบโต สำหรับลูกงูที่เกิดใหม่นั้นจะมีปล้องเกล็ดที่หาง 1 ปล้อง ซึ่งยังไม่สามารถสั่นให้เกิดเสียงได้ แต่เมื่อผ่านการลอกคราบครั้งแรกไปแล้วก็สามารถสั่นให้เกิดเสียงได้ การสั่นให้เกิดเสียงนั้นก็เพื่อเป็นการข่มขู่เมื่อพบศัตรูเข้ามาใกล้นั่นเอง
งูหางกระดิ่ง ปัจจุบันพบกว่า 30 ชนิด ทุกชนิดพบได้ในทวีปอเมริกาเหนือจนถึงอเมริกากลาง เช่น เม็กซิโก โดยมากจะอาศัยและหากินในที่ ๆ แห้งแล้ง เช่น ทะเลทราย และหากินบนพื้นดินมากกว่าจะขึ้นต้นไม้ ออกหากินในเวลากลางคืน โดยใช้การตรวจจับคลื่นความร้อนจากรังสีอินฟาเรดจากตัวเหยื่อด้วยอวัยวะรับคลื่นความร้อนที่เป็นแอ่งระหว่างช่องเปิดจมูกกับตา เป็นงูที่มีพิษร้ายแรงทำให้มนุษย์ที่ถูกกัดเสียชีวิตได้ สำหรับภูมิภาคอื่นที่ไม่มีงูหางกระดิ่ง แต่ก็มีงูบางชนิดในวงศ์เดียวกันนี้ ที่เกล็ดตามลำตัวสามารถเสียดสีทำให้เกิดเสียงดังได้เพื่อขู่ศัตรู เช่น งูพิษเกล็ดเลื่อย (Echis carinatus) ในประเทศอินเดีย เป็นต้น
กลุ่มกระจุกดาราจักรสิงโต
กลุ่มกระจุกดาราจักรสิงโต (Leo Supercluster) เป็นกลุ่มกระจุกดาราจักรในซีกฟ้าเหนือ ผ่านกลุ่มดาวหมีใหญ่และสิงโต ครอบคลุมพื้นที่ยาว 130 ล้านพาร์เซก และกว้าง 60 ล้านพาร์เซก การเลื่อนไปทางแดงของกลุ่มและกระจุกดาราจักรสมาชิกอยู่ระหว่าง 0.032 ถึง 0.043 กลุ่มและกระจุกดาราจักรที่สว่างที่สุดคือ Abell 1185
พอล เฮย์แมน
ประวัติใน WWE
ในรอว์ 14 พฤษภาคม เฮเมนออกมา และเอาเอกสารคดีความมาให้ทริปเปิลเอช เพราะเลสเนอร์ได้ยื่นฟ้องเรียกค่าเสียหายจากทริปเปิลเอชเป็นเงินหลายล้าน เพราะเดิมที่โลรีนายติสได้เซ็นสัญญากับเลสเนอร์ไว้แล้ว แต่ทริปเปิลเอชฉีกมันทิ้ง ทริปเปิลเอชโมโหและบีบคอเฮเมน แต่สุดท้ายก็ยอมปล่อย แล้วฝากให้เฮเมนไปบอกเลสเนอร์ ด้วยว่าเขาจะต้องได้รับสิ่งที่เขาสมควรจะได้ทริปเปิลเอชเดินจากไป แต่เฮเมนประกาศว่าเมื่อกี้ ทริปเปิลเอชทำร้ายเขา ดังนั้นเขาจะฟ้องทริปเปิลเอชเป็นคดีที่สองด้วย เอาไว้เจอกันในศาลนะ ในรอว์ 18 มิถุนายน เฮเมนออกมาเพื่อเป็นตัวแทนของเลสเนอร์ตอบคำท้าของทริปเปิลเอช ที่ให้ยุติการฟ้องร้องในศาลแล้วมาเจอกันในซัมเมอร์สแลม (2012)แทน เฮเมนบอกว่าไม่ เลสเนอร์จะไม่ตอบรับข้อเสนอนี้ แต่ทริปเปิลเอช ออกมาบอกว่า เลสเนอร์ควรจะตอบรับข้อเสนอนี้ เพราะถ้าเขายอมมา ชั้นจะให้เขาทุกอย่าง ให้เป็นนายแบบโปสเตอร์ซัมเมอร์สแลมด้วย เฮเมนบอกว่าอย่าพยายามเกลี้ยกล่อมให้ยากเลย เลิกทำตัวเป็นนักมวยปล้ำซะทีเถอะ กลับบ้านไปเลี้ยงลูกดีกว่านะ ไปเล่นเป็นพระราชากับลูกนู่น คนอย่างแกไม่ใช่พระราชาอะไรทั้งนั้นในโลกของชั้นและเลสเนอร์โกรธรึไง อยากจะต่อยชั้นมั้ยล่ะ ต่อยเลยสิ จะได้ฟ้องอีกคดีนึง ทริปเปิลเอชต่อยเฮเมนจริงๆ แล้วก็บอกว่าไปบอกเลสเนอร์ด้วยว่าในซัมเมอร์สแลม มันจะต้องโดนแบบนี้
ในรอว์ ตอนที่ 1,000 ทริปเปิลเอชออกมาเพื่อมาเจรจากับเลสเนอร์ แต่เป็นเฮเมนออกมาเพื่อบอกปฏิเสธแมตช์ในซัมเมอร์สแลม สเตฟานี แม็กแมนออกมาเยาะเย้ยถากถางเฮเมน ทำให้เฮเมนโมโห บอกจะให้เลสเนอร์มาทำลายทริปเปิลเอชให้สิ้นซากในซัมเมอร์สแลม สเตฟานีคร่อมต่อยเฮเมนไม่ยั้งแล้ว เลสเนอร์ก็ออกมา เล่นงานอัดทริปเปิลเอช แต่ทริปเปิลเอชต่อยสู้ แล้วก็อัดเลสเนอร์ตกเวทีไป ในรอว์ 13 สิงหาคม เฮเมนกับเลสเนอร์ ออกมาที่เวทีเพื่อมาเซ็นสัญญาปล้ำกับทริปเปิลเอช ในซัมเมอร์สแลม ชอว์น ไมเคิลส์ กับทริปเปิลเอช ก็ออกมาเซ็นสัญญา แล้วเลสเนอร์กับเฮเมนก็กลับไปหลังจากที่เซ็นกันเสร็จเรียบร้อย ชอว์นจะขับรถกลับบ้าน แต่โดนเฮเมนขับรถมาขวางเอาไว้ แล้วเลสเนอร์ก็มาลากชอว์นลงจากรถแล้วก็อัดซะเละ เลสเนอร์แบกชอว์นกลับมาที่เวที แล้วก็ใส่ F-5 ต่อด้วยคิมุระล็อก ทริปเปิลเอชวิ่งออกมาช่วย แต่เฮเมนสั่งห้ามทริปเปิลเอชเข้ามาใกล้ ไม่อย่างนั้นเลสเนอร์จะหักแขนชอว์น ทริปเปิลเอชไม่กล้าเข้าไปใกล้ แต่เลสเนอร์ก็หักแขนชอว์น ทริปเปิลเอชรีบวิ่งเข้าไปช่วย แต่เฮเมนกับเลสเนอร์ก็วิ่งหนีไปอย่างรวดเร็ว ในซัมเมอร์สแลมเลสเนอร์ก็เอาชนะไปได้
ในรอว์ 3 กันยายน แมตช์ระหว่างจอห์น ซีนา กับอัลเบร์โต เดล รีโอ ในแมตช์การปล้ำจับกดที่ไหนก็ได้ ซีเอ็ม พังก์โผล่มาเตะก้านคอซีนาจนหลับ แล้วก็พาเดล รีโอมากดเอาชนะไป จากนั้นพังก์จับซีนา มาโยนบกใส่ฝากระโปรงรถของตัวเอง และก็ขึ้นรถที่มีเฮย์แมนเป็นคนขับแล้วก็ขับออกไป ในเซอร์ไวเวอร์ซีรีส์ (2012) พังก์สามารถครองแชมป์ WWE มาได้ครบ 365 วัน หรือ 1 ปี ก่อนจะเสียแชมป์ให้กับ เดอะ ร็อก ในรอยัลรัมเบิล (2013) โดยพังก์ครองแชมป์ WWE ได้ถึง 434 วัน ในรอว์ 20 พฤษภาคม เฮย์แมนออกมาเปิดตัวลูกค้าคนที่3 ของเขา นั่นคือเคอร์ติส แอ็กเซล เฮย์แมนพยายามพูดบรรยายสรรพคุณให้กับแอ็กเซล แต่ ทริปเปิล เอช ออกมาและจะเอาเรื่องเฮย์แมน ที่เยาะเย้ยเขาว่าแพ้เลสเนอร์ ในเอ็กซ์ตรีมรูลส์ แต่แอ็กเซลมาขวางไว้และบอกว่าต้องเจอเขาก่อน ทริปเปิล เอช เลยอัดแอ็กเซลจนล้มลงไป และขอท้าเจอกัน สู้กันได้ไม่นาน ทริปเปิล เอช ก็เกิดหน้ามืดเป็นลมจนทีมงานเข้ามาดูอาการแล้วก็ปรากฏว่าไม่สามารถปล้ำต่อได้
ในรอว์ 19 สิงหาคม เฮย์แมนออกมาพร้อมกับแอ็กเซล เพื่อให้แอ็กเซลกระทืบพังก์ แต่กลายเป็นโดนพังก์เล่นงานจนหมดสภาพ เฮย์แมนมาขัดขวางไว้ ทำให้แอ็กเซลได้โอกาสเอาเก้าอี้มาฟาดและกระแทกซ้ำๆใส่ขาพังก์ที่บาดเจ็บอยู่ แอ็กเซลปิดบัญชีด้วยท่าไม้ตาย Neckbreaker จากนั้นก็เอาเก้าอี้มาหนีบขาพังก์ ก่อนจะขึ้นเชือกแล้วกระโดดลงมา แต่พังก์กลิ้งหลบได้ทันแล้วเอาเก้าอี้ไล่ฟาดแอ็กเซล ก่อนจะจับ GTS ลงบนขั้นบันไดเหล็ก ในรอว์ 26 สิงหาคม พังก์ได้เจอกับแอ็กเซล สุดท้ายพังก์ก็ชนะไป หลังแมตช์ เฮย์แมนพยายามจะหนีแต่โดน รปภ.ลากตัวกลับมาหาพังก์ แต่แอ็กเซลฟื้นมาพอดีแล้วมาจัดการล้วงพังก์ จากนั้นก็จับพังก์ใส่กุญแจมือ พังก์ยังใช้ขาเตะก้านคอแอ็กเซลร่วงไปได้ จากนั้นก็ไปไล่เตะเฮย์แมนอย่างเมามันส์ แต่สุดท้ายก็โดนแอ็กเซลฟาดด้วยเก้าอี้และให้เฮย์แมนใช้ไม้เคนโด้กระหน่ำตีจนหมดสภาพ ในไนท์ออฟแชมเปียนส์ (2013) เฮย์แมนได้จับคู่กับแอ็กเซล เจอกับพังก์ ในแฮนดิแคป 2 ต่อ 1 ไม่มีกฏกติกา แบบคัดออก โดยเฮย์แมนก็เป็นฝ่ายชนะ จากการช่วยเหลือจากไรแบ็ก ในเฮลอินเอเซล (2013) เฮย์แมนจับคู่กับไรแบ็กเจอกับพังก์ในแฮนดิแคปเฮลอินเอเซล โดยพังก์เป็นฝ่ายคว้าชัยไปได้ หลังแมตช์เฮย์แมนถูกพังก์เล่นงานจนหมดสภาพ
ในเรสเซิลเมเนีย ครั้งที่ 30 เลสเนอร์ได้เอาชนะดิอันเดอร์เทเกอร์ และทำลายสถิติของอันเดอร์เทเกอร์เป็น 21-1 ทำให้คนดูช็อกกันทั้งสนาม ในรอว์ 21 กรกฎาคม 2014 ทริปเปิลเอชออกมาเพื่อประกาศว่าจะให้ใครชิงแชมป์ WWEกับจอห์น ซีนาในซัมเมอร์สแลม (2014) เฮย์แมนออกมาและก็บอกว่าแผน A ของทริปเปิลเอชคือแรนดี ออร์ตัน ดูจะไม่เวิร์คเท่าไหร่เพราะโดนโรแมน เรนส์ตามล่าอยู่ ส่วนแผน B อย่างเซท โรลลินส์ก็โดนดีน แอมโบรสก่อกวนไม่เลิก ดังนั้นคงต้องใช้แผน C และเลสเนอร์ก็ออกมา ทำให้ทริปเปิลเอชไม่มีทางเลือกนอกจากรับข้อเสนอของเฮย์แมนให้เลสเนอร์ได้ชิงแชมป์กับซีนาในซัมเมอร์สแลม และเลสเนอร์ก็คว้าแชมป์ได้สำเร็จ ก่อนจะเสียแชมป์ให้เซท โรลลินส์ในเรสเซิลเมเนีย ครั้งที่ 31 วันที่ 19 กรกฎาคม 2016 เลสเนอร์ได้ถูกดราฟท์ไปรอว์พร้อมกับเฮย์แมน ในปี 2020 เฮย์แมนได้เป็นผู้จัดการส่วนตัวให้กับโรแมน เรนส์
วอลเลย์บอลหญิงชิงแชมป์ยุโรป 1955
วอลเลย์บอลหญิงชิงแชมป์ยุโรป 1955 (1955 Women's European Volleyball Championship) เป็นครั้งที่สี่ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองบูคาเรสต์, ประเทศโรมาเนีย ระหว่างวันที่ 15 มิถุนายน – 26 มิถุนายน พ.ศ. 2494
Kliellidae
Kliellidae เป็นสกุลของสัตว์พวกกุ้งกั้งปูที่อยู่ในวงศ์ Podocopida.
สะใภ้ (นวนิยาย)
สะใภ้ คือชื่อ นวนิยายไทย ที่แต่งเรื่องโดยคุณนันทนา วีระชน โดยเป็นบทประพันธ์สะท้อนสังคมของชีวิตครอบครัวในปัจจุบัน ว่าด้วยปัญหาชีวิตระหว่าง แม่ผัว กับ ลูกสะใภ้ จึงถูกนำมาทำเป็นภาพยนตร์และละครโทรทัศน์อยู่หลายครั้ง โดยใช้ชื่อแตกต่างกัน เดิมมีชื่อเรื่องว่า "สะใภ้ทาส"
สะใภ้ กล่าวถึงในสังคมไทยทุกยุคทุกสมัย คำว่า แม่ผัวลูกสะใภ้ บางครอบครัวเปรียบเหมือนดั่งขมิ้นกับปูน นวนิยายเรื่องนี้เป็นเรื่อราวของศรี ลูกสะใภ้ที่โดนแม่ผัวโขกสับต่างๆนานา จนล้มป่วยและเสียชีวิตลง จนกระทั่งภาวิณี หรือ เภา น้องสาวของศรีต้องจำใจมาเป็นสะใภ้แทนพี่สาว เพื่อทวงสิทธิการเป็นลูกสะใภ้และปกป้องหลานของเธอ จนเหตุการณ์ต่างๆ ผ่านเข้ามามากมาย ทำให้ทั้งสองเข้าใจกันในที่สุด
การสร้างในรูปแบบต่างๆ
นวนิยายเรื่อง "สะใภ้" ได้รับการสร้างเป็นภาพยนตร์ครั้งเดียว โดย พูนทรัพย์โปรดักชั่น กำกับการแสดงโดย วัฒนสิทธิ์ นำแสดงโดย สินจัย หงษ์ไทย, อภิชาติ หาลำเจียก, ลิขิต เอกมงคล, อภิรดี ภวภูตานนท์, ศรินทิพย์ ศิริวรรณ ฉายในปี พ.ศ. 2529
ในปี พ.ศ. 2534 ได้มีการสร้างเป็นละครโทรทัศน์ครั้งแรก โดย กิตติ อัครเศรณี ออกอากาศทางททบ. 5 ทุกคืนวันจันทร์ และวันอังคาร หลังรายการมาตามนัด โดยใช้ชื่อว่า "แม่ผัวมหาภัย กับ สะใภ้สารพัดพิษ" แต่ภายหลังทาง กบว. ได้สั่งให้ตัดชื่อเหลือเพียง "สะใภ้" ตามชื่อภาพยนตร์เดิม นำแสดงโดย ลีลาวดี วัชโรบล, บดินทร์ ดุ๊ก, อนันต์ บุนนาค, นิสา วงวัฒน์, ดวงตา ตุงคะมณี, ชลิต เฟื่องอารมย์, จามจุรี เชิดโฉม  โดย นันทนา วีระชน ได้ร่วมเขียนบทโทรทัศน์ในนามปากกา "อัครกิตติ" ปรากฏว่าละครครั้งนี้ได้รับความนิยมอย่างมาก มีระยะเวลาออกอากาศนานถึง 5 เดือน
ปี พ.ศ. 2541 กิตติ อัครเศรณี นำเรื่องสะใภ้มาสร้างละครโทรทัศน์อีกครั้ง ในชื่อ "สะใภ้ปฏิวัติ" นำแสดงโดย วรุฒ วรธรรม, วฤณดา สมศิริ, ปิยะมาศ โมนยะกุล, ไพโรจน์ สังวริบุตร ออกอากาศทางช่อง 7 สี ทุกวันก่อนข่าวภาคค่ำ
ปี พ.ศ. 2552 ช่อง 7 สี ร่วมกับ ดีด้า วิดีโอ โปรดักชั่น ได้นำเรื่องนี้มาสร้างโดยในชื่อว่า "สะใภ้ใจเด็ด" มาสร้าง นำแสดงโดย กรรณาภรณ์ พวงทอง, อัษฎาวุธ เหลืองสุนทร, ดวงดาว จารุจินดา, มรกต กิตติสาระ และปี พ.ศ. 2557 ช่องจ๊ะทิงจาได้นำมาสร้างใหม่ โดยในชื่อว่า "แม่ผัวตัวร้าย สะใภ้ตัวแสบ" มาสร้างเป็นครั้งล่าสุด นำแสดงโดย กชกร ส่งแสงเติม, กรศรัณย์ ไตรศรีศิลป์, ปนัดดา โกมารทัต, ปลั๊ก สวีเดน
หน่วยพิทักษ์ป่าห้วยชมพู-ผาเทวดา
หน่วยพิทักษป่าที่ วล.2 (ห้วยชมภู) เป็นหน่วยพิทักษ์สังกัดเขตรักษาพันธุ์สัตว์ป่าเวียงลอ ตั้งอยู่ที่ ต.สันโค้ง อ.ดอกคำใต้ ห่างจากตัวอำเภอประมาณ 11 กม.ได้กำหนดเส้นทางเดินทางไกลและผจญภัยเนื่องจากลักษณะภูมิประเทศเป็นภูเขาสูงผาชัน ทอดยาวจากทิศเหนือไปทิศใต้ ตลอดเส้นทางจะพบเห็นสภาพป่า 3ชนิดคือ ป่าเต็งรัง ป่าเบญจพรรณ  และป่าดิบแห้ง รวมทั้งน้ำตกห้วยชมพู  และถ้ำน้อยใหญ่ที่สวยงามเรียงรายตามเทือกเขาผาเทวดา
นกยางกรอกพันธุ์ชวา
นกยางกรอกพันธุ์ชวา (Javan pond heron, ) เป็นนกลุยน้ำในวงศ์นกยาง พบในพื้นที่ชุ่มน้ำในเอเชียอาคเนย์ กินแมลง ปลา และปู โดยปกติลำตัวยาว 45 ซม. มีปีกขาว ปากเหลืองปลายดำ ตาและขาเหลือง ในฤดูผสมพันธุ์ สีโดยทั่วไปจะเป็นสีเหลือง ๆ เทา ๆ (เหมือนกระดานชนวน) และขาว คือ หัวและคอสีเหลือง หลังสีเทาอมดำ อกสีเหลือง นอกฤดูผสมพันธุ์จะมีสีน้ำตาลออกแดง มีลายและจุดสีขาว ๆ ขนนอกฤดูผสมพันธุ์จะคล้ายกับของนกยางกรอกพันธุ์จีนและนกยางกรอกพันธุ์อินเดีย จึงไม่สามารถแยกกันได้ มันผสมพันธุ์ระหว่างเดือนมิถุนายนจนถึงกันยายน เป็นนกอพยพ ในประเทศไทย เป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่าพุทธศักราช 2535 จึงห้ามล่า พยายามล่า ห้ามค้า ห้ามนำเข้าหรือส่งออก ห้ามครอบครอง ห้ามเพาะพันธุ์ ห้ามเก็บหรือทำอันตรายรัง การห้ามการครอบครองและการค้ามีผลไปถึงไข่และซาก แต่เนื่องจากอาศัยอยู่ทั่วไปและเขตการกระจายพันธุ์ขนาดใหญ่ จึงจัดในสถานะน่าเป็นห่วงน้อยสุด (Least Concern) ในบัญชีแดงไอยูซีเอ็น
Keuphylia
Keuphylia เป็นสกุลของสัตว์พวกกุ้งกั้งปูที่อยู่ในวงศ์ Keuphyliidae มีเพียงสปีชีสืเดียวคือ Keuphylia nodosa.
สปีชีส์ที่พบใน ทะเลปะการัง
พระยาอภัยภูเบศร (เชด)
พระยาอภัยภูเบศร (เชด) เป็นผู้ว่าราชการเมืองพระตะบอง คนที่ 4 ระหว่าง พ.ศ. 2370–2377
เดิมดำรงตำแหน่ง พระอุดมภักดี (เชด) จนในสมัยพระบาทสมเด็จพระนั่งเกล้าเจ้าอยู่หัว ทรงโปรดแต่งตั้งเป็นเจ้าเมืองพระตะบองคนที่ 4 เมื่อ พ.ศ. 2370 ในสงครามระหว่างไทยและญวนครั้งที่ 1 พ.ศ. 2376–2377 เจ้าพระยาบดินทรเดชา (สิงห์ สิงหเสนี) ยกทัพเข้าโจมตีเขมรผ่านทางเมืองพระตะบอง ซึ่งเป็นที่ประชุมพลใหญ่ เพราะไทยมีไพร่พลถึง 40,000 นาย จะยกตีเขมรและญวน
คอรีย์ เกรฟส์
แมททิว โปลินสกีย์ (Matthew Polinsky) เกิดวันที่ 24 กุมภาพันธ์ ค.ศ. 1984 อดีตนักมวยปล้ำอาชีพและผู้บรรยายชาวอเมริกันที่รู้จักกันดีในชื่อ คอรีย์ เกรฟส์ (Corey Graves) เซ็นสัญญาทำงานกับWWEเป็นพิธีกรผู้บรรยาย เขาเคยเป็นนักมวยปล้ำสังกัดNXT อดีตแชมป์แท็กทีม NXTร่วมกับเนวิลล์ เขาเป็นที่รู้จักกันดีในสมาคมอิสระชื่อ สเตอร์ลิง เจมส์ คีแนน (Sterling James Keenan)
เอ็นจีซี 3550
เอ็นจีซี 3550 เป็นดาราจักรชนิดลูกสะบ้าในกลุ่มดาวหมีใหญ่ ค้นพบเมื่อเมษายน 1785 โดยวิลเลียม เฮอร์เชล เป็นหนึ่งในดาราจักรที่สว่างที่สุดในกลุ่มและกระจุกดาราจักร Abell 1185
ซูเปอร์โบวล์ครั้งที่ 33
ซูเปอร์โบวล์ครั้งที่ 33 (Super Bowl XXXIII) เป็นการแข่งขันกีฬาอเมริกันฟุตบอล NFL นัดตัดสินในฤดูกาล 1999 เป็นการแข่งขันระหว่างแชมป์เนชันแนลฟุตบอลคอนเฟอเร็นซ์ (NFC) Atlanta Falcons กับแชมป์อเมริกันฟุตบอลคอนเฟอเร็นซ์ (AFC) Denver Broncos โดยทีม Denver Broncos เอาชนะ ทีม Atlanta Falcons ในคะแนน 34–19 เกมนี้จัดในวันอาทิตย์ที่ 31 มกราคม ค.ศ. 1999 ที่สนามPro Player Stadium ในเมืองไมแอมี, รัฐฟลอริดา
ชิซาโตะ ทาเกมูระ
ชิซาโตะ ทาเกมูระ (竹村千里; Chisato Takemura; 30 สิงหาคม ค.ศ. 1987 – ) เป็นนักกอล์ฟอาชีพ ซึ่งเป็นนักกีฬาที่เกิดในจังหวัดโอซากะ และสำเร็จการศึกษาจากโรงเรียนมัธยมต้นฟูกูอิ เธอมีส่วนสูงที่ 160 ซม. น้ำหนัก 55 กก. และมีขนาด อกเอวสะโพก อยู่ที่ 92 - 63 - 96 ซม. นอกจากนี้ เธอยังเป็นสมาชิกของหน่วยโกรูรุ
เธอเป็นลูกสาวคนที่สองในจำนวนพี่น้องที่มีอยู่สามคน โดยมีพี่สาวเป็นนักแสดงหญิงชื่อไอมิ ทาเกมูระ และน้องสาวเป็นนักกอล์ฟอาชีพหญิงชื่อมาโกโตะ ทาเกมูระ และเธอได้เริ่มเล่นกอล์ฟตั้งแต่อายุ 9 ปี ปัจจุบัน ชิซาโตะได้รับการสนับสนุนโดยเจทีบี คอร์ปอเรชัน ซึ่งเป็นบริษัทท่องเที่ยวชั้นนำ เช่นเดียวกับมาโกโตะผู้เป็นน้องสาว
เชล์มสฟอร์ด
เชล์มสฟอร์ด (Chelmsford, ออกเสียง เชม-สเฟิร์ด ) เป็นนครและเมืองหลวงของเทศมณฑลเอสเซกซ์ ในภาคตะวันออกของประเทศอังกฤษ ห่างจากเมืองโคลเชสเตอร์ประมาณ 22 mi ประชากรในเขตเมืองมีประมาณ 120,000 คน แต่ถ้านับทั้งเขตอำเภอจะมีทั้งสิ้น 168,310 คน ตัวเมืองเชล์มสฟอร์ดอยู่ในเขตปริมณฑลสำหรับผู้เดินทางจากกรุงลอนดอน โดยใช้เวลาประมาณ 35 นาที
ก่อนหน้า ค.ศ. 2012 เมืองเชล์มสฟอร์ดมีสถานะเป็นเทศบาลเมือง (town) ต่อมาถูกยกสถานะเป็นเทศบาลนครโดยความเห็นของคณะองคมนตรีแห่งสหราชอาณาจักร
ชื่อเมืองเชล์มสฟอร์ดถูกนำไปตั้งเป็นชื่อชุมชนในรัฐแมสซาชูเซตส์ สหรัฐอเมริกา รัฐออนแทริโอ และรัฐนิวบรันสวิก แคนาดา
ภูมิอากาศ
สภาพภูมิอากาศโดยทั่วไปค่อนข้างอุ่นกว่าโดยเฉลี่ยของสหราชอาณาจักร โดยในฤดูร้อนมีอากาศร้อนไม่มาก (อาจร้อนจัดได้ถึง 30.0 องศาเซลเซียส) แต่ในฤดูหนาวจะมีฝนตกปรอย ๆ บ่อยครั้ง ในบางช่วงมีอากาศร้อนหรือนหนาวจัด ที่สถานีตรวจอากาศริทเทิล (Writtle) ซึ่งห่าง 1 mi ไปทางตะวันตกของเมือง วัดอุณหภูมิสูงสุดได้ 33.5 องศาเซลเซียส เมื่อพ.ศ. 2549 และมีอุณหภูมิต่ำสุดที่ -20.6 องศาเซลเซียส เมื่อเดือนมกราคม พ.ศ. 2490 ปริมาณน้ำฝนโดยเฉลี่ย 591.8 mm ต่อปี จำนวนวันที่มีฝนตก 108.1 วันโดยเฉลี่ยต่อปี
เดอะเน็กซ์
เดอะเน็กซ์ (The Next) เป็นอัลบั้มเฉพาะกิจ ซึ่งเกิดจากการรวมกันของกลุ่มศิลปินค่ายอาร์เอสที่ประสบความสำเร็จในการออกอัลบั้มเดี่ยว อัลบั้มนี้ประสบความสำเร็จทั้งด้านการค้า และความนิยมในชาร์ตทั่วไป
อัลบั้มนี้เกิดจากความร่วมมือของบริษัทเป็ปซี่โคล่าประเทศไทย และบริษัทอาร์เอส โปรโมชัน มีเป้าหมายผู้ฟังเป็นกลุ่มวัยรุ่น อัลบั้มนี้มียอดขายกว่า 1 ล้านชุด ทำให้มีอัลบั้มต่อมาอย่างดิเอ็กซ์เวนเจอร์ต่อยอดความสำเร็จของอัลบั้มนี้
ทีมงาน
Producer : เพิ่มศักดิ์ ทรัพย์โมกข์, อนุชา อรรจนาวัฒน์
Co-Producer : อนันต์ เธียรธรรมจักร์
Guitar : พี่จิ๊บ, หนูมิเตอร์
Solo Syn : Boy Citybeat เพลง หลบหน่อย (พระเอกมา)
Backing Vocal : ต๊งเหน่ง, เอ๊ด, บี, Mob MP
มินามิโบโซ
มินามิโบโซ (南房総市 (Minamibōsō-shi)) เป็นนครในจังหวัดชิบะ ประเทศญี่ปุ่น มีขนาดพื้นที่ทั้งสิ้น 230.22 ตารางกิโลเมตร ในปี 2020 มีประชากร 37,143 คน
มินามิโบโซตั้งอยู่ใต้สุดของจังหวัดชิบะและปลายสุดของคาบสมุทรโบโซ ติดกับมหาสมุทรแปซิฟิกทางทิศตะวันออกและทิศใต้ และติดปากอ่าวโตเกียวทางทิศตะวันตก มีภูมิอากาศอบอุ่นแบบภาคพื้นสมุทร
เจ้าจอมมารดาทองสุก ในรัชกาลที่ 1
เจ้าจอมมารดาเจ้านางทองสุก เป็นเจ้าจอมมารดาในพระบาทสมเด็จพระพุทธยอดฟ้าจุฬาโลกมหาราช
ประวัติ
เจ้าจอมมารดาเจ้านางทองสุก มีนามเดิมว่า เจ้าหญิงคำสุกแห่งเวียงจันทน์ มีนามฉายาว่า เจ้านางเขียวค้อม ประสูติที่นครเวียงจันทน์ ถือกำเนิดในราชวงศ์เวียงจันทน์ เป็นพระราชธิดาในพระเจ้าอินทวงศ์ เจ้าผู้ครองนครเวียงจันทน์ในสมัยตกเป็นประเทศราชของสยาม และเป็นพระราชนัดดา (หลานปู่และหลานอา) ในพระเจ้าสิริบุญสารและเจ้าอนุวงศ์ พระมหากษัตริย์แห่งนครเวียงจันทน์ พระองค์ได้เสด็จตามพระบาทสมเด็จพระพุทธยอดฟ้าจุฬาโลกมหาราช มาจากนครเวียงจันทน์ พร้อมกับพระราชบิดาและพระบรมวงศานุวงศ์คือ เจ้านันทเสน เจ้าพรหมวงศ์ เจ้าอนุวงศ์ เจ้านางแก้วยอดฟ้า พร้อมด้วยขุนนางข้าราชการชั้นผู้ใหญ่ หลังจากที่พระบาทสมเด็จพระพุทธยอดฟ้าจุฬาโลกมหาราชไปรบชนะเมืองเวียงจันทน์ในรัชสมัยของสมเด็จพระเจ้าตากสิน ตั้งแต่เมื่อครั้งยังดำรงตำแหน่งเป็นเจ้าพระยามหากษัตริย์ศึก เหตุการณ์ครั้งนั้นสยามได้อัญเชิญพระแก้วมรกตพร้อมทรัพย์สินมีค่าอื่น ๆ มาสู่ราชสำนักกรุงธนบุรีด้วย
เจ้าจอมมารดาเจ้านางทองสุก ถึงแก่กรรมเมื่อปี พ.ศ. 2346 หลังจากที่พระองค์เจ้าจันทบุรี มีพระชนมายุได้ 5 ปี
พระราชบุตร
เจ้าจอมมารดาเจ้านางทองสุกมีพระราชธิดา 1 พระองค์คือ
Katianiridae
Katianiridae เป็นสกุลของสัตว์พวกกุ้งกั้งปูที่อยู่ในวงศ์ Isopoda.
สปีชีส์ในสกุล ได้แก่:
นกยางเปีย
นกยางเปีย (little egret, ) เป็นสปีชีส์นกขนาดเล็กในวงศ์นกยาง (Ardeidae) ชื่อสกุลวิทยาศาสตร์มาจากคำในภาษาอุตซิตาถิ่นพรอว็องส์ว่า Aigrette โดยเป็นคำอังกฤษว่า egret ซึ่งเป็นคำที่บ่งขนาดเล็กจากคำว่า Aigron โดยเป็นคำอังกฤษว่า heron ซึ่งแปลว่านกยาง ส่วนชื่อสปีชีส์ว่า garzetta มาจากชื่ออิตาลีของนกนี้คือ garzetta หรือ sgarzetta ใน เป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่าพุทธศักราช 2535 จึงห้ามล่า พยายามล่า ห้ามค้า ห้ามนำเข้าหรือส่งออก ห้ามครอบครอง ห้ามเพาะพันธุ์ ห้ามเก็บหรือทำอันตรายรัง การห้ามการครอบครองและการค้ามีผลไปถึงไข่และซาก
นกมีสีขาว มีปากเรียวยาวสีดำ ขาดำยาว แต่นกเผ่าทางตะวันตกมีเท้าเหลือง เป็นนกน้ำ หากินตามน้ำตื้น ๆ และบนพื้น กินสัตว์เล็กต่าง ๆ อยู่เป็นฝูง บ่อยครั้งอยู่กับนกน้ำสปีชีส์อื่น ๆ ทำรังขนาดใหญ่ (platform nest) จากก้านไม้ พุ่มไม้ และหญ้า วางไข่เป็นสีเขียวอมน้ำเงินที่ทั้งพ่อแม่ฟัก ลูกนกจะมีขนนกราว
ช่วงสืบพันธุ์จะอยู่ในพื้นที่ชุ่มน้ำเขตอบอุ่นจนถึงเขตร้อนในทวีปยุโรป, แอฟริกา, เอเชีย, และออสเตรเลีย มีนกที่ค่อย ๆ กระจายตัวไปทางทิศเหนือจนมีกลุ่มประชากรที่เสถียรและคงตัวอยู่ได้เองจนถึงสหราชอาณาจักร